[pic] | EUROOPAN YHTEISÖJEN KOMISSIO |

Bryssel 15.10.2008

KOM(2008) 628 lopullinen

KOMISSION KERTOMUS NEUVOSTOLLE

varainhoitovuotta 2006 koskevien vastuuvapauden myöntämispäätösten seurannasta (tiivistelmä) – EY:n perustamissopimuksen 276 artiklan, Euratomin perustamissopimuksen 180 b artiklan, yleiseen talousarvioon sovellettavan varainhoitoasetuksen 147 artiklan, EKR:n varainhoitoasetuksen 119 artiklan 5 kohdan ja aikaisempien tilapäisten EKR:n varainhoitoasetusten vastaavien säännösten mukaisesti annetut neuvoston suositukset {SEC(2008)2580}

SISÄLLYSLUETTELO

JOHDANTO 3

I. Yleistä talousarviota koskeva neuvoston suositus 4

A) Johdanto (komission valmisteluasiakirja, 1–2 kohta) 4

B) Tarkastuslausuma ja sen perustana olevat tiedot (komission valmisteluasiakirja, 3–5 kohta) 4

C) Komission sisäinen valvonta (komission valmisteluasiakirja, 6–10 kohta) 4

D) Talousarviohallinto (komission valmisteluasiakirja, 11–14 kohta) 5

E) Tulot (komission valmisteluasiakirja, 15–17 kohta) 5

F) Yhteinen maatalouspolitiikka (komission valmisteluasiakirja, 18–20 kohta) 6

G) Rakennetoimet (komission valmisteluasiakirja, 21–25 kohta) 6

H) Sisäiset politiikat ml. tutkimus (komission valmisteluasiakirja, 26–32 kohta) 7

I) Ulkoiset toimet (komission valmisteluasiakirja, 33–35 kohta) 8

J) Liittymistä valmisteleva strategia (komission valmisteluasiakirja, 36–38 kohta) 8

K) Hallintomenot (komission valmisteluasiakirja, 39–46 kohta) 8

L) Rahoitusvälineet ja pankkitoiminta (komission valmisteluasiakirja, 47–48 kohta) 9

II. Tilintarkastustuomioistuimen erityiskertomukset (komission valmisteluasiakirja, 49–63 kohta) 9

III. Euroopan kehitysrahastot (komission valmisteluasiakirja, 64–66 kohta) 9

JOHDANTO

Komissio on laatinut perustamissopimusten ja varainhoitoasetusten mukaisesti varainhoitovuotta 2006 koskevista vastuuvapauden myöntämispäätöksistä seurantakertomuksia, jotka liittyvät 12. helmikuuta 2008 annettuun neuvoston suositukseen ja 22. huhtikuuta 2008 hyväksyttyihin Euroopan parlamentin päätöslauselmiin. Tässä seurantakertomuksessa käsitellään neuvoston antamia suosituksia. Euroopan parlamentin antamia suosituksia käsitellään erillisessä seurantakertomuksessa.

Tiivistelminä kaikilla EU:n virallisilla kielillä julkaistavia seurantakertomuksia täydennetään komission valmisteluasiakirjoilla, joissa vastataan yksityiskohtaisesti kaikkiin neuvoston ja parlamentin esittämiin suosituksiin. Vastauksissa mainitaan ne toimet, joita komissio on aikeissa toteuttaa tai on jo toteuttanut, sekä suositukset, joihin komissio ei aio vastata tai ei pysty vastaamaan. Käännösmäärien rajoittamiseksi yksityiskohtaiset valmisteluasiakirjat julkaistaan ainoastaan englanniksi, ranskaksi ja saksaksi. Tiivistelmäkertomuksen kussakin luvussa esitetään viitteet valmisteluasiakirjaan sisältyvien suositusten numeroihin.

Komissio on todennut, että vuoden 2006 vastuuvapauden myöntämiseen sisältyy 66 neuvoston komissiolle osoittamaa suositusta. Komissio katsoo, että 42 suosituksen osalta edellytetyt toimenpiteet on jo toteutettu, vaikka eräissä tapauksissa niiden tuloksia on vielä tarkasteltava, ja se suostuu toteuttamaan ne 24 muun suosituksen osalta.

I. YLEISTÄ TALOUSARVIOTA KOSKEVA NEUVOSTON SUOSITUS

A ) Johdanto (komission valmisteluasiakirja, 1–2 kohta)

KOMISSIO YHTYY NEUVOSTON NÄKEMYKSEEN, JONKA MUKAAN KAIKKIEN TALOUSARVION TÄYTÄNTÖÖNPANOON OSALLISTUVIEN TOIMIJOIDEN ON EDELLEEN TEHTÄVÄ PARHAANSA VALVONTA- JA TARKASTUSJÄRJESTELMIEN TOIMINNAN PARANTAMISEKSI JA JATKETTAVA PYRKIMYKSIÄ SAAVUTTAA HUOMAUTUKSIA SISÄLTÄMÄTÖN TARKASTUSLAUSUMA.

Komissio antoi helmikuussa 2008 kertomuksen toimintasuunnitelmastaan, jolla pyritään luomaan yhdennetyn sisäisen valvonnan kehys (KOM(2008) 110). Kertomuksen mukaan useimmat puutteet on korjattu. Työ saadaan päätökseen vuoden 2008 aikana, ja ensimmäinen kertomus toteutettujen toimien vaikutuksesta julkaistaan alkuvuonna 2009.

Komissio viimeistelee valvontakustannusten arviota maatalouden, Euroopan aluekehitysrahaston ja suoran keskitetyn hallinnon aloilla. Arvioinnin tulosten perusteella komissio aikoo laatia syksyllä 2008 tiedonannon, jonka tarkoituksena on käynnistää uudelleen toimielinten välinen keskustelu hyväksyttävästä riskistä.

Voimassa olevan lainsäädännön nojalla ei todennäköisesti juurikaan toteuteta säännösten yksinkertaistamiseen tähtääviä muutoksia. Vuosien 2007–2013 lainsäädäntökierroksella tehtiin joitakin erityisaloja, kuten maaseudun kehittämistä ja rakennetoimia, koskevia muutoksia, joilla pyritään virheiden vähentämiseen. Komissio on selventänyt sääntöjä antamalla suuntaviivoja, joita sovelletaan muun muassa seitsemänteen puiteohjelmaan, rakennerahastojen täytäntöönpanosääntöihin vuosina 2007–2013 ja koulutuspolitiikkaan vuonna 2007. Komissio tarjoaa edelleen tukea ja lisäohjeita tarvittaessa. Komissio aikoo myös varmistaa, että tuleviin säädösehdotuksiin sisältyy selkeät ja yksinkertaiset säännöt.

B ) Tarkastuslausuma ja sen perustana olevat tiedot (komission valmisteluasiakirja, 3–5 kohta)

EY:N VUODEN 2007 TILINPÄÄTÖSTÄ LAATIESSAAN KOMISSIO ON NEUVOSTON SUOSITUSTEN MUKAISESTI OTTANUT ASIANMUKAISESTI HUOMIOON TILINTARKASTUSTUOMIOISTUIMEN VUODEN 2006 KERTOMUKSESSA ESITTÄMÄT KIRJANPITOA KOSKEVAT HUOMAUTUKSET, VARAINHOITOVUOSIEN EROTTAMISEEN LIITTYVÄT MENETTELYT MUKAAN LUETTUINA. KOULUTUKSEN JA KULTTUURIN PÄÄOSASTO JA TÄYTÄNTÖÖNPANOVIRASTO ON EROTELTU KIRJANPIDOSSA JA VUODEN 2007 TILINPÄÄTÖSTÄ LAADITTAESSA.

C) Komission sisäinen valvonta (komission valmisteluasiakirja, 6–10 kohta)

LISÄPANOSTUS ON TARPEEN MM. VALTUUTETTUJEN TULOJEN JA MENOJEN HYVÄKSYJIEN VARAUMISSA KOROSTETTUJEN VALVONTA- JA TARKASTUSJÄRJESTELMIEN PUUTTEIDEN JA SELLAISIIN VARAINHOIDON OSA-ALUEISIIN LIITTYVIEN PUUTTEIDEN KORJAAMISEKSI, JOITA TILINTARKASTUSTUOMIOISTUIN EI OLE PITÄNYT TYYDYTTÄVINÄ. KOMISSIO TOTEUTTAA MÄÄRÄTIETOISIA TOIMIA VUODEN 2007 TOIMINTAKERTOMUKSISSA ESITETYISSÄ VARAUMISSA KUVATTUJEN ONGELMIEN RATKAISEMISEKSI JA SEURAA TIIVIISTI TOIMIEN EDISTYMISTÄ.

Komissio panostaa kaikin tarvittavin keinoin valvontansa tehokkuuden osoittamiseen. Se on lisännyt Euroopan yhteisöjen vuoden 2007 tilinpäätöksen liitetietoihin uuden luvun, jossa käsitellään komission tekemiin oikaisupäätöksiin perustuvaa aiheettomien maksujen takaisinperintää. Tässä luvussa pyritään antamaan yleiskuvaus aiheettomien maksujen takaisinperinnässä sovellettavasta menettelystä ja mahdollisimman tarkka arvio perittävien maksujen kokonaismäärästä.

Komission kirjanpitojärjestelmää ollaan uudistamassa, jotta se sisältää vuodesta 2008 tiedot komission korjaamista virheistä, aiempiin varainhoitovuosiin liittyvät korjaukset mukaan luettuina. Lisäksi annetaan paremmat tiedot komission kyvystä periä varoja takaisin usean vuoden aikana.

Komissio tehostaa myös toimiaan varmistaakseen, että jäsenvaltioilta saadaan luotettavia tietoja niiden toteuttamista rahoitusoikaisuista ja takaisinperinnästä. Takaisinperinnästä annetaan tietoja EMOTR:n tukiosaston talouskertomuksessa, rakennerahastojen täytäntöönpanoa koskevassa 18. vuosikertomuksessa sekä vuoden 2006 lopullisen tilinpäätöksen liitetiedoissa.

D) Talousarviohallinto (komission valmisteluasiakirja, 11–14 kohta)

KOMISSIO ON YHTÄ MIELTÄ REALISTISEN TALOUSARVION TÄRKEYDESTÄ JA ON TOTEUTTANUT SUOSITUSTEN MUKAISET TOIMET VARMISTAAKSEEN TEHOKKAAN TALOUSARVIOHALLINNON KOKO OHJELMAKAUDEN AJAN. VUODEN 2009 ALUSTAVA TALOUSARVIOESITYS ON LAADITTU KOKONAISUUDESSAAN NÄIDEN PERIAATTEIDEN MUKAISESTI.

Sitoumukset budjetoidaan johdonmukaisesti maksuja suuremmiksi, koska maksuihin tarvitaan pidempi aikajänne kuin sitoumuksiin. Koska sitoumukset yleensä kasvavat vuoden aikana, myös maksattamatta olevien sitoumusten määrä kasvaa. Koheesiopolitiikan alalla noudatettavalla n+2/n+3 -säännöllä kuitenkin varmistetaan, että sitoumukset tulevat suurimmaksi osaksi käytettyä 2–3 vuoden kuluessa.

E ) Tulot (komission valmisteluasiakirja, 15–17 kohta)

KOMISSIO ON TYYTYVÄINEN SIITÄ, ETTÄ TILINTARKASTUSTUOMIOISTUIN ON JÄLLEEN VUONNA 2006 TODENNUT TULOIHIN LIITTYVÄT VALVONTA- JA TARKASTUSJÄRJESTELMÄT KOKONAISUUDESSAAN TYYDYTTÄVIKSI JA TULOJEN PERUSTANA OLEVAT TOIMET LAILLISIKSI JA SÄÄNTÖJENMUKAISIKSI.

Omia varoja käsittelevässä neuvoa-antavassa komiteassa neuvoteltiin komission laatiman valmisteluasiakirjan pohjalta neuvoston pyynnöstä, joka koskee laatuanalyysin suorittamista sekä perinteisten että arvonlisäveroon perustuvien omien varojen järjestelmän hallinnosta ja valvonnasta. Komitea päätti, että tämä arvio olisi parempi tehdä talousarvion laajemman tarkastelun yhteydessä.

B-kirjanpitojärjestelmän suuntaviivat on annettu, ja niistä keskusteltiin omia varoja käsittelevän neuvoa-antavan komitean kokouksessa joulukuussa 2007.

Komissio suunnittelee kolmivaiheista lähestymistapaa, jolla jäsenvaltioiden vuotuisista alv-ilmoituksista voidaan poistaa komission valvontakertomuksissa tehdyt varaumat. Varaumat luokitellaan kehyksen mukaan, jossa painopisteet määritellään selkeästi. Tarpeen mukaan jäsenvaltioihin luodaan yhteyksiä, joiden avulla pyritään tarkastelemaan ja suunnittelemaan tapoja ratkaista jäljellä oleviin varaumiin liittyvät ongelmat (vuonna 2008 aiotaan jo toteuttaa yksi tarkastelumenettely). Jos jäsenvaltiot eivät pysty osoittamaan edistyvänsä varaumien poistamisessa, komissio harkitsee rikkomismenettelyn aloittamista.

F) Yhteinen maatalouspolitiikka (komission valmisteluasiakirja, 18–20 kohta )

Vaikka yhteisen maatalouspolitiikan menojen hallinnoinnissa on edistytty huomattavasti, komissio ja jäsenvaltiot jatkavat hallinnointi- ja valvontajärjestelmien tehostamista. Tilintarkastustuomioistuin katsoo, että asianmukaisesti sovellettava yhdennetty hallinto- ja valvontajärjestelmä (IACS) on tehokas järjestelmä, jolla voidaan rajoittaa sääntöjenvastaisiin menoihin liittyviä riskejä.

IACS:n piiriin kuuluu nykyään noin 84,5 prosenttia maataloustukirahaston (EAGF) menoista. Useiden uudistusten ansiosta kattavuus on noin 89 prosenttia vuonna 2010 ja noin 92 prosenttia vuonna 2013. Tämän pitäisi vahvistaa positiivista trendiä ja auttaa kokonaisriskin vähentämisessä.

Maaseudun kehittämiseen liittyvien maatalouden ympäristötoimenpiteiden tukikelpoisuuden osalta jäsenvaltioiden on varmistettava, että kaikki maaseudun kehittämistoimenpiteet, ympäristötoimenpiteet mukaan luettuina, ovat todennettavissa ja valvottavissa. Lisäksi jäsenvaltioiden toteuttamilla valvontajärjestelyillä on kyettävä saamaan riittävä varmuus siitä, että tukikelpoisuuskriteereitä ja muita sitoumuksia noudatetaan. Asiaa on käsitelty myös vuosia 2007–2013 koskevan maaseudun kehittämisen ohjelmasuunnittelun yhteydessä.

Tilien säännönmukaisuutta tarkasteltaessa taloudellisia seurauksia koskevan uuden 50/50 -säännön (asetuksen (EY) N:o 1290/2005 32 artiklan 5 kohta) soveltaminen perustuu jäsenvaltioiden toimittamiin numerotietoihin, jotka tarkastuselimet ovat varmentaneet. Komissio seuraa kyseisen säännön soveltamista sekä paikalla tehtävillä että asiakirjojen tarkastuksilla. Komissio voi tehdä rahoitusoikaisuja, jos se havaitsee sääntöjenvastaisia käytänteitä.

G ) Rakennetoimet (komission valmisteluasiakirja, 21–25 kohta)

KOMISSIO JATKAA TIIVISTÄ YHTEISTYÖTÄ JÄSENVALTIOIDEN KANSSA KEHITTÄÄKSEEN RAKENNETOIMISTA AIHEUTUVIEN MENOJEN HALLINNOINTI- JA VALVONTAJÄRJESTELMIÄ. VIIMEAIKAISIIN TOIMIIN KUULUVAT OHJEET HALLINNOLLISISSA TARKASTUKSISSA SOVELLETTAVISTA PARHAISTA KÄYTÄNTEISTÄ (COCOF 08/0020/02), OHJEET VARMENTAMISESTA VASTAAVIEN VIRANOMAISTEN TEKEMIÄ TARKASTUKSIA VARTEN (COCOF 08/0014/01) SEKÄ 500:LLE HALLINNOINNISTA JA VARMENTAMISESTA VASTAAVIEN KANSALLISTEN VIRANOMAISTEN EDUSTAJALLE JÄRJESTETTY KOULUTUSSEMINAARI. MUITA TOIMIA ESITETÄÄN KOMISSION 19. HELMIKUUTA 2008 JULKAISEMASSA TOIMINTASUUNNITELMASSA KOMISSION VALVONTATEHTÄVÄN VAHVISTAMISEKSI RAKENNETOIMIEN YHTEISEN HALLINNOINNIN YHTEYDESSÄ (KOM(2008) 97). KOMISSIO JÄRJESTÄÄ MYÖS KANSALLISTEN TARKASTUSELINTEN KANSSA VUOSITTAIN KOORDINAATIOKOKOUKSIA. NÄILLÄ TÄYDENNETÄÄN RAKENNETOIMIEN HALLINNOINTIKOMITEASSA (COCOF) JA TAPAUSKOHTAISISSA TEKNISISSÄ KOKOUKSISSA JÄSENVALTIOIDEN KANSSA SÄÄNNÖLLISIN VÄLIAJOIN KÄYTÄVIÄ NEUVOTTELUJA HALLINNOINTIA JA VALVONTAA KOSKEVISTA SEIKOISTA.

Komission ohjeistus-, koulutus- ja koordinointitoimilla pyritään yksinkertaistamaan varojen päivittäistä käyttöä selventämällä vaatimuksia ja välttämällä päällekkäistä valvontaa. Komissio on toteuttamassa erityistoimia, joilla kannustetaan soveltamaan kiinteitä osuuksia ja osittaista sulkemista koskevia säännöksiä ja annetaan ohjeita tukikelpoisuussäännöistä. Ne esitetään 19. helmikuuta 2008 annetun toimintasuunnitelman toimissa 4.3 ja 4.4.

Komissio katsoo, että sen tarkastustoiminnalla pystytään jo nykyisin kehittämään hallinnointi- ja valvontajärjestelmiä esimerkiksi toteuttamalla korjaavia toimintasuunnitelmia. Tästä huolimatta komissio pyrkii tehostamaan tarkastustensa vaikutuksia tekemällä tarpeen tullen nopeammin päätöksiä, joilla keskeytetään maksut tai toteutetaan rahoitusoikaisuja.

Komissio raportoi tilinpäätöksessään ja neljännesvuosittain rahoitusoikaisuista ja takaisinperityistä määristä, jotka ovat perustuvat komission tai tilintarkastustuomioistuimen tarkastustyöhön rakennetoimien alalla. Jäsenvaltioiden takaisinperimiä määriä koskevat numerotiedot julkaistaan myös rakennerahastojen täytäntöönpanosta annettavassa vuosikertomuksessa.

H ) Sisäiset politiikat ml. tutkimus (komission valmisteluasiakirja, 26-32 kohta)

TUTKIMUSMENOJEN LAILLISUUTEEN JA SÄÄNTÖJENMUKAISUUTEEN KOHDISTUVA PÄÄASIALLINEN RISKI ON, ETTÄ EDUNSAAJAT ILMOITTAVAT MENONSA LIIAN SUURINA EIKÄ KOMISSIO MYÖHEMMIN HAVAITSE JA KORJAA VIRHETTÄ. MONET LAILLISUUTEEN JA ASIANMUKAISUUTEEN VAIKUTTAVAT VIRHEET OVAT SELLAISIA, ETTÄ NE VOIDAAN HAVAITA (JA SIIS KORJATA) AINOASTAAN SUORITTAMALLA TARKASTUKSIA PAIKALLA. KOMISSIO PYRKII RATKAISEMAAN ONGELMAN SIIRTÄMÄLLÄ VALVONTASTRATEGIANSA PAINOPISTEEN MAKSUN JÄLKEISEEN VIRHEIDEN HAVAITSEMISEEN JA KORJAAMISEEN. TUTKIMUKSEN PÄÄOSASTOT OVAT TOTEUTTANEET KUUDENNEN PUITEOHJELMANSA TARKASTUSSTRATEGIAN, JOHON KUULUU TARKASTUSTEN LUKUMÄÄRÄN LISÄÄMINEN, UUSI OTOSSTRATEGIA SEKÄ JÄRJESTELMÄVIRHEIDEN KORJAAMINEN, JOS SAMA EDUNSAAJA ON TOISTANUT VIRHEET MUISSA, TARKASTUKSEN ULKOPUOLELLE JÄÄNEISSÄ SOPIMUKSISSA. TARKASTUSSTRATEGIA TOTEUTETAAN NELJÄN VUODEN KULUESSA. TUTKIMUKSEN PÄÄOSASTON VALVONTASTRATEGIA ON MONIVUOTINEN, MINKÄ VUOKSI SEN TEHOKKUUTTA VOIDAAN MITATA JA ARVIOIDA TARKOITUKSENMUKAISESTI VASTA PUITEOHJELMAN LOPPUVAIHEESSA. EDUNSAAJILLE JA VARMENNUKSESTA VASTAAVILLE TARKASTAJILLE ANNETTUJA OHJEITA KUSTANNUSTEN LASKENNASTA JA RAPORTOINNISTA ON MYÖS PYRITTY YKSINKERTAISTAMAAN JA SELKIYTTÄMÄÄN.

Komissio toteuttaa koulutuksen ja kulttuurin alalla tarkistettua valvontastrategiaa, joka perustuu ns. yhdennettyyn valvontakehykseen. Siihen kuuluvat kansallisten viranomaisten etukäteen antamat tarkastuslausumat kaudelta 2007–2013 sekä vuosittain jälkikäteen annettavat tarkastuslausumat varojen käytöstä edellisenä vuonna. Järjestelmätarkastuksien yhteydessä annettavien suositusten seuranta on sisällytetty kansallisten viranomaisten etukäteen kaudelta 2007–2013 antamien tarkastuslausumien arviointiprosessiin. Myös seurantaa tarkkaillaan jatkuvasti. Lisäksi ohjelmakaudella 2007–2013 toteutettavien koulutuksen ja kulttuurin alan uusien ohjelmien sääntöjä on yksinkertaistettu, ja kertakorvauksia ja kiinteitä osuuksia käytetään paljon.

Komissio toteuttaa tarvittavat toimet noudattaakseen neuvoston suositusta, joka koskee myöhästyneitä maksuja edunsaajille ja menojen toteuttamiselle varainhoitoasetuksessa asetettujen määräaikojen noudattamista. Toimilla on onnistuttu lisäämään ajoissa suoritettujen maksujen osuutta kaikista maksuista. Asia on tarkassa seurannassa, ja tämä on jatkossakin ensisijainen kehittämisalue.

I ) Ulkoiset toimet (komission valmisteluasiakirja, 33–35 kohta)

KOMISSIO ON TOTEUTTANUT USEITA TOIMIA PARANTAAKSEEN JÄRJESTELMIÄ, JOILLA PYRITÄÄN VARMISTAMAAN ULKOISIIN TOIMIIN LIITTYVIEN MENOJEN LAILLISUUS JA SÄÄNTÖJENMUKAISUUS HANKKEITA TOTEUTTAVIEN ORGANISAATIOIDEN TASOLLA. NÄITÄ OVAT MUUN MUASSA MENOJEN TARKASTAMISEN YHTEYDESSÄ KÄYTETTÄVÄ VAKIOMUOTOINEN TOIMEKSIANTO AVUSTUSSOPIMUKSIEN JA KORVAUSPERUSTEISTEN PALVELUSOPIMUSTEN MENOJEN TARKASTAMISTA VARTEN (PAKOLLINEN HELMIKUUSTA 2006), UUSI VAKIOMUOTOINEN TOIMEKSIANTO TILINTARKASTUKSIA JA JÄRJESTELMÄTARKASTUKSIA VARTEN (PAKOLLINEN LOKAKUUSTA 2007), ULKOISTEN TARKASTUSTEN TULOSTEN KOKOAMINEN VUOSITTAISEEN YHTEENVETORAPORTTIIN, JOSSA PYRITÄÄN ESITTÄMÄÄN HAVAINTOJEN TYPOLOGIA JA NIMEÄMÄÄN KORJAAVAT TOIMET, SEKÄ CRIS-AUDIT -TIETOKANNAN KEHITTÄMINEN, JOTTA TARKASTUSTEN TULOKSISTA RAPORTOINTIA VOIDAAN KEHITTÄÄ.

Humanitaarisen avun alalla päätoimipaikassa ja kentällä tehtävien tarkastusten keskinäistä tasapainoa on tarkasteltu uudelleen, ja sitä olisi arvioitava osana koko valvontastrategiaa. Kentällä tehtyjen tarkastusten lukumäärä kasvoi 37:ään vuonna 2007, kun niitä oli ollut 20 vuonna 2006.

J ) Liittymistä valmisteleva strategia (komission valmisteluasiakirja, 36–38 kohta)

KOMISSIO SEURAA JATKOSSAKIN TIIVIISTI LIITTYMISTÄ VALMISTELEVIIN OHJELMIIN LIITTYVIEN MENOJEN KANSALLISIA VALVONTA- JA TARKASTUSJÄRJESTELMIÄ JA KEHOTTAA TARVITTAESSA PAINOKKAASTI EDUNSAAJAMAITA TOTEUTTAMAAN ONGELMATILANTEIDEN RATKAISEMISEN EDELLYTTÄMÄT TOIMET. NEUVOSTON SUOSITUKSEN MUKAISESTI KOMISSIO ON ENTISESTÄÄN TEHOSTANUT SAPARD-OHJELMAA KOSKEVIA TARKASTUKSIAAN JA NIIDEN SEURANTAA. SAPARD-OHJELMIEN PÄÄTTÄMISEN YHTEYDESSÄ ON VASTAANOTETTU LOPPUSALDOA KOSKEVA MAKSUHAKEMUS, TEHTY PÄÄTÖS TILIEN SÄÄNTÖJENMUKAISUUDESTA JA LAADITTU LOPULLINEN TÄYTÄNTÖÖNPANORAPORTTI.

K ) Hallintomenot (komission valmisteluasiakirja, 39–46 kohta)

BRYSSELIN JA LUXEMBURGIN INFRASTRUKTUURI- JA LOGISTIIKKATOIMISTOT (OIB JA OIL) OVAT OTTANEET KÄYTTÖÖN HANKINTOIHIN SOVELLETTAVAT ERITYISET VALVONTATOIMET, JOILLA PARANNETAAN NIIDEN HALLINNOINTIA, KUTEN MAINITAAN KOMISSION VASTAUKSISSA TILINTARKASTUSTUOMIOISTUIMEN VUODEN 2006 VUOSIKERTOMUKSEEN. KIINTEISTÖMENOJEN OSALTA SOVELTAMISSÄÄNTÖJEN 126 ARTIKLAN 1 KOHDAN H ALAKOHDASSA ANNETAAN MAHDOLLISUUS SOVELTAA NEUVOTTELUMENETTELYÄ.

Komissio toimitti pyynnöstä yhteisön eläkevastuita koskevat numerotiedot ja arviot ennen kuin alustava talousarvioesitys esitettiin neuvoston budjettikomitealle 10. kesäkuuta 2008. Täydentävät asiakirjat toimitettiin 13. kesäkuuta 2008. Tulevaisuudessa nämä tiedot toimitetaan ilman eri pyyntöä osana muuta asiakirja-aineistoa.

Komissio antoi 9. heinäkuuta 2008 varainhoidon tarkistetun puiteasetuksen[1]. Siinä tiukennetaan erillisvirastojen velvoitetta toimittaa maksupyyntöjensä yhteydessä yksityiskohtaiset ennusteet käteisvarojen todellisesta tarpeesta vuoden aikana, jotta vältetään tarpeettomat rahavirrat. Tarkistetun puiteasetuksen pitäisi antaa komissiolle mahdollisuus seurata paremmin erillisvirastojen käteisvarojen tilannetta. Lisäksi suunnittelutyö tehostuu ja läpinäkyvyys lisääntyy 13. heinäkuuta 2008 annetun yhteisen julistuksen mukaisesti.

Erillisvirastot ovat riippumattomia yhteisön elimiä, joilla on täysi oikeudellinen ja taloudellinen vastuu niille osoitettujen omien varojen hallinnoinnista. Komissio on resurssiensa puitteissa tukenut ja tukee myös tulevaisuudessa erillisvirastoja, jotta ne voivat hyötyä komission asiantuntemuksesta ja kokemuksesta varainhoidon alalla.

Komission maaliskuussa 2008 antaman tiedonannon ”Euroopan unionin virastot – tulevaisuuden näkymiä” perusteella aiotaan lisäksi käynnistää horisontaalinen arviointimenettely. Arvioinnin yhteydessä tarkastellaan muun muassa erillisvirastojen vaikutusta komission sisäiseen organisaatioon ja toimintaan. Komissio ehdottaa toimielinten välisen työryhmän perustamista Euroopan parlamentin ja neuvoston kanssa muun muassa määrittämään mainitun horisontaalisen arvioinnin tavoitteet ja kattavuuden. Komissio aikoo raportoida arvioinnin tuloksista joko vuonna 2009 tai 2010.

L ) Rahoitusvälineet ja pankkitoiminta (komission valmisteluasiakirja, 47–48 kohta)

KOMISSIO ON KORJANNUT TILINTARKASTUSTUOMIOISTUIMEN HAVAITSEMAT PUUTTEET, JOTKA LIITTYIVÄT MEDA-ASETUKSEN SOVELTAMISALAAN KUULUVIEN PANKKITOIMIEN HALLINNOINTIIN VÄLIMEREN ALUEELLA. KOMISSION JA EUROOPAN INVESTOINTIPANKIN VÄLISEN HALLINNOINTIA KOSKEVAN SOPIMUKSEN UUDELLEENTARKASTELU ON KÄYNNISSÄ.

II. TILINTARKASTUSTUOMIOISTUIMEN ERITYISKERTOMUKSET ( komission valmisteluasiakirja, 49–63 kohta)

NEUVOSTO ON OSOITTANUT KOMISSIOLLE LUKUISIA SUOSITUKSIA, JOTKA KOSKEVAT TILINTARKASTUSTUOMIOISTUIMEN VUOSINA 2006 JA 2007 JULKAISEMIA ERITYISKERTOMUKSIA. KOMISSION VASTAUKSET NÄIHIN SUOSITUKSIIN ON ESITETTY KOMISSION VALMISTELUASIAKIRJASSA (49–63 KOHTA).

III. EUROOPAN KEHITYSRAHASTOT ( komission valmisteluasiakirja, 64–66 kohta)

KOMISSIO ON PANNUT ASIANMUKAISESTI MERKILLE NEUVOSTON SUOSITUKSET, JOTKA KOSKEVAT EUROOPAN KEHITYSRAHASTOJA. KIRJANPITOMENETTELYT (ERITYISESTI TILIEN PÄÄTTÄMINEN) AUTOMATISOIDAAN, KUN OLAS-JÄRJESTELMÄSTÄ ON SIIRRETTY CRIS-JÄRJESTELMÄÄN. VAIKKA TILIEN PÄÄTTÄMINEN TAPAHTUU MANUAALISESTI OLAS-JÄRJESTELMÄSSÄ, VIRHEIDEN VÄLTTÄMISEKSI ON TEHTY PALJON TARKASTUKSIA.

Komissio vahvistaa, että se varmistaa ennen talousarviotukeen kuuluvien varojen myöntämistä ja maksamista, että Cotonoun sopimuksen ja rahoitussopimusten ehtoja on noudatettu.

EuropeAid-yhteistyötoimiston vuoden 2007 toimintakertomuksessa on tietoja riskienhallinnasta, sisäisten valvontajärjestelmien analysoinnista ja maksutapahtumien tarkastamisesta.

* * *

[1] Komission asetus (EY, Euratom) N:o 652/2008, annettu 9 päivänä heinäkuuta 2008, Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta annetun komission asetuksen (EY, Euratom) N:o 2343/2002 muuttamisesta.